છેલ્લાં ત્રણ કલાકથી ફાયરબ્રિગેડ ઘટના સ્થળ પર છે. ખૂબ જ મુશ્કેલથી આગ કાબુમાં લાગી છે. પોલીસ હાલ ઘટના અંગે તપાસ કરી રહી છે. આ અંગે બીજેપી નેતા અને પૂર્વ ઉપ મુખ્યમંત્રી સુશીલ કુમાર મોદીએ જણાવ્યું હતું કે આ મોલનું નિર્માણ રાષ્ટ્રીય જનતા દળના સાંસદ અને પૂર્વ મંત્રી શ્રીનારાયણના પુત્રએ કર્યું હતું. તેમાં જ રાષ્ટ્રીય જનતા દળના અધ્યક્ષ લાલુ પ્રસાદ યાદવની પુત્રી રોહિણી અચાર્યની ઓફિસ છે. આ બિલ્ડિંગમાં આગ કાબુમાં લેવાની પણ કોઇ જ વ્યવસ્થા કરવામાં આવી નથી. ઘટના બાદ ફાયરબ્રિગેડની ગાડી કેમ ઝડપથી આવી નહીં તે અંગે પણ તપાસ કરવામાં આવશે. આ આગમાં કરોડો રૂપિયાનું નુકશાન થયું છે.